Către

**Directorii unităţilor de învăţământ preuniversitar din judeţul Ilfov**

Ref. ***Actualizarea deciziilor de numire/transfer/repartizare – sesiunea 2022***

În conformitate cu prevederile art. 95 alin. (1), lit. n) din Legea educaţiei naţionale nr. 1/2011 cu modificările şi completările ulterioare;

Având în vedere prevederile art. 2 alin. (1-3), art. 3 alin. (1), art. 8 alin. (6-7), art. 9 alin. (9, 11), art. 19 alin. (4-5), art. 31 alin. (4) şi art. 107 alin. (1) din Metodologia – cadru privind mobilitatea personalului didactic de predare din învăţământul preuniversitar în anul şcolar 2022-2023, aprobată prin OME nr. 5578/10.11.2021, numită în continuare Metodologie;

Având în vedere prevederile Centralizatorului privind disciplinele de învăţământ, domeniile şi specializările, probele de concurs valabile pentru încadrarea personalului didactic din învăţământul preuniversitar, precum şi disciplinele pentru examenul naţional de definitivare în învăţământ - 2022;

Având în vedere prevederile și termenele Calendarului mobilității personalului didactic de predare din învățământul preuniversitar pentru anul școlar 2022 – 2023, Punctul I, alin. (2);

Având în vedere faptul că termenul stabilit de Ministerul Educaţiei pentru etapa de actualizare a deciziilor titularilor este **21 ianuarie 2022;**

**A. Vă solicităm următoarele:**

1. Identificarea titularilor ale căror decizii de numire / transfer trebuie actualizate conform art.8 alin. (6) din Metodologie;

2. Identificarea titularilor ale căror decizii de numire / transfer trebuie actualizate conform art.19 alin. (4) din Metodologie;

3. Identificarea titularilor ale căror decizii de numire / transfer trebuie actualizate conform art.19 alin. (5) din Metodologie;

4. Identificarea titularilor ale căror decizii de numire / transfer trebuie actualizate conform art. 2 alin. (3) din Metodologie pe baza deciziilor de completare a normei didactice pe perioadă nedeterminată;

5. Verificarea dosarelor titularilor care solicită actualizarea deciziilor şi transmiterea acestora la ISJ Ilfov / Resurse Umane;

6. Completarea machetei pentru actualizarea deciziilor: IF\_ACTUALIZARE\_DECIZII\_2022.xlsx;

7. Transmiterea la termen prin email a machetei IF\_ACTUALIZARE\_DECIZII\_2022.xlsx;

8. Transmiterea la ISJ Ilfov a tabelului centralizator, tipărit din machetă, cuprinzând titularii care au solicitat actualizarea deciziilor în anul 2022.

*Notă:*

În această etapă pot să fie actualizate, la cerere, deciziile de repartizare pentru următoarele categorii de personal didactic de predare:

* + cadre didactice titulare;
  + cadrele didactice debutante, prevăzute la art. 21 alin. (4) şi (6) din Metodologie;
  + cadre didactice angajate pe durata viabilității postului/catedrei.

**B. Vă transmitem următoarele:**

1. Model – Cerere pentru actualizarea deciziilor titularilor, adresată inspectorului şcolar general;

2. Macheta ISJ Ilfov dedicată actualizării deciziilor titularilor: IF\_ACTUALIZARE\_DECIZII\_2022.xlsx.

**C. Cadrul juridic pentru desfășurarea activităților:**

În conformitate cu prevederile art. 8 alin. (6-7) din Metodologie:

În perioada de constituire a posturilor didactice/catedrelor şi de încadrare a personalului didactic de predare titular, propunerile de refacere a deciziilor de titularizare, identificate de consiliul de administrație al CJRAE, se supun aprobării consiliului de administrație al inspectoratului școlar.

* În situația în care numărul de elevi/preșcolari pentru care se asigură asistenţa psihopedagogică din cadrul unității/unităților de învățământ la care este normat un cabinet școlar/interșcolar de asistenţă psihopedagogică scade sub numărul minim prevăzut la art. 83 alin. (11 ) din Legea nr. 1/2011, cu modificările şi completările ulterioare, pentru evitarea situației de restrângere de activitate a profesorului din cabinetul de asistenţă psihopedagogică titular din cabinetul respectiv, consiliul de administrație al CJRAE identifică, la nivelul localității în care funcționează cabinetul școlar/interșcolar unde s-a înregistrat diminuarea numărului de elevi/preșcolari sub limita minimă legală, unităţi de învăţământ pentru care nu se asigură asistenţa psihopedagogică elevilor/preșcolarilor şi le arondează cabinetului respectiv.
* În situația în care, la nivelul unei localităţi în care funcționează cabinetul școlar/interșcolar de asistenţă psihopedagogică în care s-a înregistrat diminuarea numărului de elevi/preșcolari sub limita minimă legală, nu se identifică unități de învăţământ în care nu se asigură asistenţa psihopedagogică a elevilor/preșcolarilor, cabinetului respectiv i se pot aronda/redistribui şi unități de învăţământ din alte localități învecinate.

În baza hotărârii consiliului de administrație al inspectoratului școlar **se emit noi decizii de repartizare** profesorilor din cabinetele de asistenţă psihopedagogică pentru care se schimbă structura unităţilor de învăţământ în care sunt normate cabinetele interșcolare de asistenţă psihopedagogică.

Aceste prevederi se aplică şi profesorilor logopezi din cabinetele logopedice interşcolare, în situaţia diminuării numărului de elevi/preșcolari sub limita minimă prevăzută în Regulamentul privind organizarea şi funcţionarea centrelor judeţene de resurse şi asistenţă educaţională în vigoare.

**Conform prevederilor art. 31 alin. (4) din Metodologie**:

* Posturile vacante/rezervate de profesor în cabinete de asistenţă psihopedagogică/cabinete logopedice interşcolare se publică cu precizarea unităţilor de învăţământ la care se desfăşoară activitatea.
* În deciziile de numire/transfer/repartizare pe post/catedră a profesorilor din cabinetele de asistenţă psihopedagogică şcolare/interşcolare/cabinetele logopedice interşcolare trebuie să se precizeze atât CJRAE, cât şi unitatea/unităţile de învăţământ în care funcţionează cabinetul de asistenţă psihopedagogică/logopedic. În conformitate cu prevederile art. 19 alin. (4-5) din Metodologie:
* Ca urmare a reorganizării rețelei școlare, a reorganizării unor unităţi de învăţământ, a transformării unor unităţi de învăţământ în unităţi de alt nivel şi a schimbării denumirii unităţilor de învăţământ, inspectoratele şcolare emit noi documente de numire pentru: o personalul didactic de predare titular; o cadrele didactice debutante repartizate pe posturi publicate pentru angajare pe perioadă nedeterminată prevăzute la art. 21 alin. (4) şi (6) din Metodologie, afectat/afectate de aceste schimbări; o cadrele didactice angajate pe durata viabilității postului/catedrei.
* Pentru cadrele didactice titulare numite/transferate pe nivel gimnazial/profesional în unităţi de învăţământ având clase V-XII/XIII sau pregătitoare-XII/XIII, care îndeplinesc condiţiile prevăzute la art. 9 alin. (9), respectiv la art. 9 alin. (11) din Metodologie, la solicitarea acestora, inspectoratele şcolare emit noi documente de numire în care se precizează nivelul cel mai înalt de învăţământ al unităţii, în funcţie de postul/catedra ocupat(ă).
* Revizuirea documentelor de numire/transfer/repartizare pe posturi didactice/catedre ale căror denumiri nu se mai regăsesc în Centralizator, pentru cadrele didactice titulare/debutante prevăzute la art. 21 alin. (4) şi (6)/angajate pe durata viabilității postului/catedrei, se realizează în perioada de încadrare a personalului didactic, în baza solicitărilor adresate de către cadrele didactice, în scris, conducerilor unităţilor de învăţământ la care acestea sunt încadrate.

**D. Etapele procesului de revizuire şi actualizare a deciziilor:**

1. Consiliul de administraţie ale unităţii de învăţământ întocmeşte lista cadrelor didactice pentru care urmează să se revizuiască documentele de numire/transfer/repartizare pe post/catedră, precizând pentru fiecare cadru didactic:

a) denumirea catedrei actuale;

b) denumirea catedrei conform Centralizatorului;

c) specializarea/specializările obţinute prin studii;

2. Directorii unităţii de învăţământ înaintează inspectoratului şcolar lista cadrelor didactice pentru care urmează să se revizuiască documentul de numire/transfer/repartizare pe post/catedră, însoţită de copii ale următoarelor documente autentificate la nivelul unităţilor de învăţământ (dosar pentru fiecare cadru didactic):

a) documentele de numire/transfer/repartizare pe post/catedră;

b) documentele de studii (diplomele de studii, foile matricole, certificatele de absolvire a programelor de formare psihopedagogică, certificate de dobândire a definitivării în învăţământ sau a gradelor didactice);

3. Comisia judeţeană de mobilitate verifică situaţiile transmise de unităţile de învăţământ;

4. Comisia judeţeană de mobilitate întocmeşte lista finală a cadrelor didactice pentru care se impune revizuirea documentelor de numire/transfer/repartizare, în concordanţă cu prevederile Centralizatorului;

5. Inspectorul şcolar general emite, pentru fiecare cadru didactic nominalizat în lista prezentată în consiliul de administraţie al inspectoratului şcolar, decizia de repartizare pe catedra constituită conform prevederilor Centralizatorului.

6. Comisia judeţeană de mobilitate prezintă lista finală a cadrelor didactice titulare pentru care se impune revizuirea documentelor de numire/transfer/repartizare, în consiliul de administraţie al inspectoratului şcolar;

**E. Termene:**

**10-14 ianuarie 2022**

**Directorul** unităţii verifică deciziile de numire ale titularilor/debutanţilor/angajaţilor pe durata viabilităţii postului şi consiliază personalul didactic în vederea actualizării deciziilor.

**14-19 ianuarie 2022**

**Cadrele didactice** depun la secretariatul unităţii de învăţământ dosarele constituite pe baza cererii tip; Consiliul de administraţie al unităţii analizează solicitările şi stabileşte lista finală în vederea înaintării la ISJ Ilfov.

**19-20 ianuarie 2022**

**Directorii** unităţilor de învăţământ înaintează la ISJ Ilfov, centralizat, cererile personalul didactic, însoţite de documentele prevăzute în cererea tip (dosarele cadrelor didactice), în vederea emiterii deciziilor de repartizare actualizate. Se transmite la ISJ Ilfov – Resurse Umane, prin email ([resurse.umane@isjilfov.ro](mailto:resurse.umane@isjilfov.ro), secretariat@isjilfov.ro), macheta: IF\_ACTUALIZARE\_DECIZII\_2022.xlsx.

**19-21 ianuarie 2022**

**Comisia judeţeană** de mobilitate a ISJ Ilfov verifică dosarele cadrelor didactice care solicită actualizarea deciziei de numire şi prezintă lista finală a cadrelor didactice pentru care se impune revizuirea documentelor de numire/transfer/repartizare în Consiliul de Administraţie al inspectoratului şcolar.

**31 ianuarie 2022**

**ISJ Ilfov** emite deciziile actualizate de repartizare pentru care unităţile de învăţământ au înaintat solicitările scrise (dosarele cadrelor didactice) şi documentele justificative.

**INSPECTOR ŞCOLAR GENERAL,**

**PROF. Adriana STOICA**

**INSPECTOR ŞCOLAR GENERAL ADJUNCT,**

**PROF. dr. Ion DOGARU**

INSPECTORI PENTRU MANAGEMENTUL RESURSELOR UMANE,

PROF. Mariana GRASU; PROF. Gheorghe STANCU